
П Р О Т О К О Л № 2025-08-08-01

ОТ ЗАСЕДАНИЕ НА УПРАВИТЕЛНИЯ СЪВЕТ НА СДРУЖЕНИЕ С НЕСТОПАНСКА ЦЕЛ “АСОЦИАЦИЯ НА БЪЛГАРСКИТЕ КИНОСАЛОНИ”


	Днес, 08.08.2025 г., в гр. София, се състоя заседание на Управителния съвет на Сдружение с нестопанска цел “АСОЦИАЦИЯ НА БЪЛГАРСКИТЕ КИНОСАЛОНИ”, ЕИК 205893543 (по-долу наричано за краткост “Сдружението”).

I. УЧАСТВАЛИ ЧЛЕНОВЕ НА УПРАВИТЕЛНИЯ СЪВЕТ:

В заседанието участваха членове на Управителния съвет, както следва:
1. Божидар Николов Илиев;
2. Янаки Петров Дерменджиев;  
3. Галина Олег Христова;
4. Владимир Тихомиров Петров;
5. Стефан Стефанов Минчев.

II. ДНЕВЕН РЕД

Заседанието протече при следния дневен ред:
1. Разглеждане на кандидатурата на Панорама-3000 ЕООД, ЕИК 115133915 за член като юридическо лице на Сдружение с нестопанска цел “АСОЦИАЦИЯ НА БЪЛГАРСКИТЕ КИНОСАЛОНИ”. Кандидата юридическо лице е подал редовно попълнени документи – молба за членство, в която декларира, че е запознат и приема устава на Сдружението и решение на едноличния собственик на капитала, от които е видно, че лицето удовлетворява изискванията за членство в Устава на Сдружението.
2. Обсъждане на предложение за свикване на Общото събрание на членовете на сдружението, което да се проведе при следния дневен ред: 
i) Приемане на годишния финансов отчет на сдружението за 2024 г.;
ii) Приемане на отчета за дейността на сдружението за 09-2024/08-2025 г.;
iii) Обсъждане на предложение за увеличаване на членски внос;
iv) Обсъждане на промени в Устава на сдружението;
v) Разни.
3. Провеждане на НАЦИОНАЛНИ КИНО ДНИ за втора поредна година.

III. РЕШЕНИЯ

Председателят на управителния съвет Божидар Илиев докладва, че на 08.05.2025 г. чрез Йордан Христов Фиковски – представляващ на кандидата с електронна поща yordan.fikovski@gmail.com е постъпилата молба за членство от юридическото лице Панорама-3000 ЕООД, ЕИК 115133915. В решението на Общото събрание на дружеството е упълномощил изрично дружеството да се представлява в отношенията с Асоциацията от ЙОРДАН ХРИСТОВ ФИКОВСКИ. Към молбата има приложено решение на Общото събрание на дружеството, от което е видно, че кандидата за член удовлетворяват изискванията на Устава на Сдружението и няма формална пречка за приемането му.

След станалите разисквания и направените обсъждания, Управителният съвет на Сдружение с нестопанска цел “АСОЦИАЦИЯ НА БЪЛГАРСКИТЕ КИНОСАЛОНИ”  взе следните решения: 

По точка първа от дневния ред: 
На основание чл. 36, ал. 10 и във връзка с чл. 10, ал. 3 от Устава, Управителния съвет на Сдружението РЕШИ, че приема за член Панорама-3000 ЕООД, ЕИК 115133915 на Сдружение с нестопанска цел “АСОЦИАЦИЯ НА БЪЛГАРСКИТЕ КИНОСАЛОНИ“ с ЕИК 205893543, считано от 01.09.2025 г. 

	По точка втора от дневния ред:
Управителния съвет на Сдружение с нестопанска цел “АСОЦИАЦИЯ НА БЪЛГАРСКИТЕ КИНОСАЛОНИ” взе решение да свика Общото събрание на членовете на сдружението на 17.09.2025 г., от 14,00 ч., което ще се проведе в гр. София, ул. Бизнес Парк София № 3, етаж 3,  при следния дневен ред: 
i) Приемане на годишния финансов отчет на сдружението за 2025 г.;
ii) Приемане на отчета за дейността на сдружението за 09-2024/08-2025 г.;
iii) Обсъждане на предложение за увеличаване на членски внос;
iv) Обсъждане на промени в Устава на сдружението;
v) Разни.

По точка трета от дневния ред:
Управителния съвет на Сдружение с нестопанска цел “АСОЦИАЦИЯ НА БЪЛГАРСКИТЕ КИНОСАЛОНИ” взе решение да проведе за втора поредна година национална кампания „НАЦИОНАЛНИ КИНО ДНИ“ на дните 13 и 14 септември 2025 (събота и неделя), като ще покани да участват всички киносалони в България. УС ще препоръча на киносалоните заявили участие да намалят цената на билетите на 5,00 лв за двата дни на кампанията, така и ще бъде комуникирана кампанията, но е суверенно право на всеки от членовете сам и по своя воля да определи условията, при които ще продава входни билети за кино. Управителният съвет оторизира Председателя на управителния съвет да организира ПР комуникация и да осъществи реклама в социалните медии, на стойност 1000 евро. Тъй като Асоциацията не разполага с дебитна или кредитна карта, Председателят ще заплати сумата със кредитна карта на фирма СИНЕЛЕНД ООД и ще представи разходо-оправдателен документ, срещу който ще му бъдат възстановени направените разходи. Сумата от 1000 евро ще бъде изразходвана за спонсориране на публикации в социалните медии на META, PR.

Настоящето решение да се сведе до знанието на обслужващата счетоводна къща, за да се издава фактура за членски внос, както и да бъде актуализиран списъка с членовете.


ЧЛЕНОВЕ НА УС:

Божидар Николов Илиев:




…………………………………………………………….

Янаки Петров Дерменджиев:




…………………………………………………………….

Галина Олег Христова:




…………………………………………………………….

Владимир Тихомиров Петров:




…………………………………………………………….

Стефан Стефанов Минчев:




…………………………………………………………….

